### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Huslejeniveauet på det private lejeboligmarked i [adresse] er historisk højt, og det er kraftigt stigende.

Der er behov for en lang række af indsatser for at holde huslejestigningerne i ro i [adresse], så folk med lave indtægter har mulighed for at bo i [adresse] og så byen ikke bliver endnu mere opdelt i rige og fattige områder.

Som en del af indsatsen foreslår SF, at der afsættes flere ressourcer til huslejenævnene for at reducere sagsbehandlingstiden til gavn for lejerne. Herudover foreslås det, at det kommunale tilsyn ved omdannelser af lejligheder styrkes, så det bliver sværere at omgå reglerne og intentionerne i boliglovgivningen. Endeligt foreslås det at forvaltningen indsamler inspiration fra andre kommuner og fra lejerforeninger til, hvordan vi kan gøre det private lejeboligområde i [adresse] mere lejervenligt.

Stillet af SF’s Byrådsgruppe

Gunnar Toft, Karla Gregersen, Winnie Andersen og Jack Thygesen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.